Lily Potterová

Lily Potterová (* 30. januára 1960 - † 31. október 1981), za slobodna Evansová, je fiktívna postava zo 7-dielnej ságy o mladom čarodejníkovi Harrym Potterovi. Je to Harryho matka, ktorá zomrela rukou Voldemorta spolu s jej manželom Jamesom Potterom, keď sa ho pokúšali zachrániť. Lily Potterová nevystupuje priamo v knihách, Harry ju spoznáva len prostredníctvom spomienok iných.

 Charakteristika  
Lily má zelené oči, ktoré po nej zdedil Harry. Je stredne vysoká a má žiarivé červené vlasy. Na dobrosrdečnej tvári sa javí jej vznešenosť, neha, ale aj odhodlanie a odvaha. Taktiež však dokáže byť veľmi temperamentná a prudká. Je krásna a súcitná. S každým sa snaží dobre vychádzať. 

Rodičia boli veľmi hrdí na to, že majú takú talentovanú dcéru. Jej sestra Petunia ňou ale kvôli jej magickým schopnostiam pohŕdala a považovala ju za čudáčku.

Profesor Slughorn ju pokladal za jednu z jeho najlepších žiačok. Bola veľmi múdra a učenlivá. Mala obrovské nadanie v elixíroch.

Patronus Lily Potterovej má podobu lane. Jej prútik je dlhý 10¼ palca a je z vŕbového dreva (jadro je neznáme).

Lily miluje príliš veľa na to, aby sa zachránila. Dala život, aby chránila svojho ročného syna Harryho. Z pragmatického pohľadu by sa to dalo považovať za slabinu - zdá sa, že by si to Voldemort pravdepodobne myslel - hoci filozofia kníh to vykresľuje ako silu.

Keď nastúpila na Rokfortskú strednú školu čarodejnícku, nenávidela Jamesa, až v siedmom ročníku sa všetko zmenilo. Dovtedy si o nom myslela že je nafúkaný frajer, ktorý ubližuje ľuďom. Lily vyrastala v muklovskej rodine, jej staršia sestra je Petunia. Už keď bola malá, spoznala Severusa Snapa, ktorý bol medzi do nej zaľúbený. Jej smrť nikdy Voldemortovi neodpustil, a preto sa neskôr dopustil zrady. 

 Výskyt v knihách 

 Harry Potter a Kameň mudrcov - Liliin obraz (spolu s manželom Jamesom) sa objaví v zrkadle z Erisedu, keď ho Harry nájde prvýkrát na Vianoce. Veľké množstvo obrázkov Lily a Jamesa sa nachádza vo fotoalbume, ktorý dal Harrymu Hagrid tesne predtým, ako Harry na leto opustil školu.
 Harry Potter a Väzeň z Azkabanu - Spomienka na Jamesa a Lily pomohla Harrymu naučiť sa zaklínadlo Expecto Patronum. Harry sa dozvedel, že ten, kto zradil jeho rodičov nebol Sirius Black, ale Peter Pettigrew. Harry tak isto vďaka Remusovi Lupinovi a Siriusovi Blackovi viacej spoznáva svojich rodičov.
 Harry Potter a Ohnivá čaša - Počas bitky na cintoríne, keď Harry bojuje proti Voldemortovi, sa Harryho a Voldemortov prútik spoja a vytvorí sa Priori Incantatem, kedy sa začnú zjavovať duše mŕtvych ľudí v akejsi priesvitnej forme. Obaja Harryho rodičia sa zjavia a začnú ho povzbudzovať.
 Harry Potter a Fénixov rád - Moody ukáže Harrymu starú fotku Fénixovho rádu. Na snímke je Harryho otec a matka. V Mysľomise profesora Dumbledora vidí Harry spomienku profesora Snapa, keď ho ako mladého James Potter šikanoval. Objavuje sa tam aj Lily, ktorá kričí na Jamesa, aby dal Severusovi pokoj.
 Harry Potter a Polovičný princ - Harry sa dozvedá, že počas štúdia patrila Lily k najobľúbenejším žiačkam profesora Slughorna.
 Harry Potter a Dary smrti - Harry sa dozvedá skutočný príbeh smrti jeho rodičov a zisťuje, ako to bolo medzi Snapom a jeho mamou. Na konci ich vyvolá pomocou Kameňa oživenia.

Potterová, Lily